Fiji

Fiji, offisielt Republikken Fijiøyene, er en øystat i Stillehavet, øst for Vanuatu, vest for Tonga og sør for Tuvalu. Fiji ligger 2000 km nord for New Zealand. Fiji er en øystat bestående av 332 øyer, og 110 av disse er permanent bebodd. Landet er en republikk med  innbyggere (2023)

 Geografi 
Landet dekker en flate på  km².

Fiji er ei gruppe vulkanske øyer omgitt av koraller. Øygruppa består av 332 øyer hvorav 110 er befolket. I tillegg består øygruppen av om lag 500 mindre holmer. 

De to største og viktigste øyene er Viti Levu og Vanua Levu. Hovedstaden Suva ligger på Viti Levu der omtrent tre fjerdedeler av befolkningen bor. Andre viktige byer er Labasa, Lautoka, Nadi og Savusavu. Øyene er fjellrike, og den høyeste toppen heter Tomanivi, den ligger på Viti Levu og rekker 1 324 moh.

 Befolkning 

Fiji er den mest folkerike av småstatene i Stillehavet. Beregnet folkemengde for 2013 var .Pacific Island Populations. 2013. Les populations du Pacifique, Statistics for Development Division, Secretariat of the Pacific Community, Noumea.

Befolkningsveksten var mellom 1990 og 1995 på 1,6 %. 

Folketellingen i 2007 viste at 56,8 % av innbyggerne var fijianere og 37,5 % indere.Population of Fiji by ethnicity , Fiji Bureau of Statistics, 2012.

De melanesiske fijianerne er den opprinnelige befolkningen. Inderne består av flere grupper som i hovedsak er etterkommere av kontraktsarbeidere som var importert fra India mellom 1879 og 1916 for å arbeide på sukkerplantasjer. Ved folketellingen i 1966 utgjorde inderne et flertall på 50,5 %. Andelen indere har i nyere tid sunket, dels grunnet høyere fødselsrate blant melanesierne, dels grunnet utvandring. 

 Religion 

Ved folketellingen i 2007 var 64,4 % kristne, 27,9 % hinduer, 6,3 % muslimer og 0,3 % sikher.Population by religion and province of enumeration, Fiji: 2007 Census , Fiji Bureau of Statistics, 2012.

Blant de kristne var det flest metodister. I alt 34,6 % av befolkningen tilhørte dette kirkesamfunnet. 9,1 % var katolikker, 5,7 % tilhørte Assembly of God og 3,9 % var sjuendedagsadventister.

 Historie 

De første innbyggerne på Fiji kom fra Sørøst-Asia lenge før øyene ble oppdaget av europeiske oppdagere på 1700-tallet. Øyene ble en britisk koloni i 1874. I 1970 ble Fiji uavhengig, men det demokratiske styret har siden blitt avbrutt av flere militærkupp.

 Politikk og administrasjon 

Fijis statsoverhode er presidenten som er valgt av Parlamentet i en treårs-periode, før den nye grunnloven i 2013https://web.archive.org/web/20131029190448/http://www.electionsfiji.gov.fj/2013-constitution/ ble presidenten valgt av Stammerådet. Presidenten har for det meste kun en seremoniell rolle, basert på det britiske systemet. Den utøvende makt ligger hos regjeringen, og statsministeren er utpekt av presidenten, men må ha støtte fra Parlamentet. Fijis parlament består av ett kammer. Før den nye grunnloven i 2013 hadde parlamentet tre kamre, Representantenes hus og Senatet.

 Lokale myndigheter 

Fiji er inndelt i fire deler (områder) som igjen er delt opp i provinser. Områdene har liten makt og er mer som en samling av provinser. Øya Rotuma som ligger 465 kilometer nord for Viti Levu, har indre selvstyre, men blir offisielt regnet som en del av det østre området av statistiske hensyn. Kommuner har blitt opprettet rundt Suva, Lautoka og ni andre landsbyer med byråd og borgermester.

 Militærvesen 
Fijis forsvar er organisert i Republic of Fiji Military Forces (RFMF) og har landstyrker og marinestyrker. Forsvarssjefen er brigader Mosese Tikoitoga.
Militærtjeneste er frivillig, og man kan verve seg fra attenårsalderen. Av befolkningen i 2006 estimeres 163 960 menn å være egnet til militærtjeneste. I budsjettåret 2002 brukte Fiji 2,2% av bruttonasjonalprodukt på forsvar.CIA World Factbook – Fiji  Forsvarsutgiftene beløp seg i 2014 til 101 millioner fijidollar, mot 107 millioner i 2013 og 113 millioner i 2012.The Military Balance 2014, årgang 114, Routledge, 2014, s. 240.

Fra 1980-tallet har det gjentatte ganger vært militær innblanding i politikken, med tre statskupp, det siste i 2006.Jone Baledrokadroka: «The Military in Post-Colonial Fiji», i David Hegarty og Darrell Tryon (red.): Politics, Development and Security in Oceania, ANU E Press, 2013. Fulltekstutgave tilgjengelig fra ANU E Press.

RMF består av hærstyrker med 3200 mann per 2014 og en liten sjøforsvarskomponent med en styrke på 300. Sjøforsvarsenehet hadde i 2014 fem patruljefartøyer, er ansvarlig for å patruljere landets økonomiske sone og har redningsoppgaver. Per 2014 hadde ikke RFMF luftkapasitet.

Styrker fra Fiji har deltatt i internasjonale fredsbevarende operasjoner i og utenfor FN-regi. I 2014 deltok Fiji med en infanteribataljon til Multinational Force and Observers i Egypt og en til UNDOF mellom Syria og Israel, en sikkerhetsstyrke til UNAMI i Irak (168 mann) og med fire mann til UNMISS i Sør-Sudan.

 Økonomi 

 Økonomiske nøkkeltall Verdi % av BNP År, kildeBNP 3,10 mrd US$2006, UN Statistics BNP (vekst)  3,4 %  2006, UN Statistics Industriproduksjon -24,7 %  2006, UN StatisticsKonsumpriser 2,75 % 2006, UN Statistics    Arbeidsløshet 5,0 %  1995, UN Statistics Handelsbalanse -0,44 mrd US$  2006, UN Statistics Betalingsbalanse 1996 0,01 mrd US$  1996, WTO Trade Profiles    BNP per innb 3.620 US$ 2005, UN Statistics

 Oppføring på UNESCOs liste 
Verdensarvsteder

Oppføringer på UNESCOs verdensarvliste (World Heritage List), verdens kultur- og naturarvsteder.

 Levuka historiske havneby

 Se også 
 Jernbane på Fiji

 Referanser 

 Eksterne lenker 

http://www.fijistiftelsen.no

 Fiji Government Online  – Fijis offisielle internettside
 Fiji på Traveljournals.net
 Fijimuseum 


Kategori:Øystater
Kategori:Samveldet av nasjoner
Kategori:Stater og territorier etablert i 1970
Kategori:1970 i Oseania